Pikëpyetje mbi kohën e publikimit të informacioneve për bashkëpunimin Siri-Kore e Veriut
Përse vonoi administrata e presidentit Bush të informonte Kongresin dhe Agjencinë Ndërkombëtare për Energjinë Bërthamore?
Bashkëpunimi i dyshuar bërthamor mes Koresë së Veriut dhe Sirisë nuk është tamam një lajm i ri. Pas sulmit të fshehtë ajror izraelit që shkatërroi ndërtesën në Siri shtatorin e kaluar, Andrew Semmel, zyrtari i lartë i Departamentit të Shtetit për mos përhapjen e armëve bërthamore, tha publikisht se Shtetet e Bashkuara ishin të shqetësuara për aktivitetin bërthamor në Siri dhe sugjeroi se Damasku po merrte ndihmë nga Pheniani. Duke folur me gazetarët pa u identifikuar, zyrtarët të tjerë ishin edhe më specifik në informacionet e tyre. Megjithatë, zyrtarët e zbulimit informuan anëtarët e Kongresit në hollësi për të gjitha këto, vetëm javën e kaluar. Dhe në një hap të pazakontë për komunitetin zakonisht sekret të zbulimit, ata informuan gjithashtu anëtarë të caktuar të medias. Zoti Semmel, tani në pension, thotë se nuk e kupton se përse u desh kaq shumë kohë të dilte informacioni sidomos kur Kongresi ka kërkuar detaje për aktivitetin e Sirisë nga sulmi izraelit. Zoti Semmel, i cili ishte ndihmës sekretar i shtetit për Politikat e Mospërhapjes së Armëve Bërthamore, thotë se mesazhi i agjencive të zbulimit mund t’i jetë drejtuar një ose disa vendeve. Agjencia Ndërkombëtare për Energjinë Bërthamore u infromua nga zyrtarët amerikanë vetëm javën e kaluar. Zoti Semmel thotë se kur ngriti idenë e njoftimit të agjencisë tek zyrtarët e Departamentit të Shtetit, ai ndeshi në një refuzim të prerë. . Murhaf Jouejati, specialist për çështjet e Lindjes së Mesme me origjinë siriane thotë se nxjerrja e këtij informacioni mund të synojë të sigurojnë epërsi me Korenë e Veriut në bisedimet gjashtë palëshe mbi programin e saj bërthamor. Ai mendon gjithashtu se synimi mund të jetë arritja e një marrëveshje të mundshme mes Izraelit dhe Sirisë lidhur me Lartësitë Golan, që mbahen nga Izraeli. Zoti Jouejati thotë gjithashtu se ndërsa Siria ka armë bilogjike dhe kimike, ajo nuk ka as paratë dhe as infrastrukturën për një projekt të kushtueshëm bërthamor. //rd//